## Uredba o uvjetima za dolazak i boravak stranih jahti i brodica namijenjenih športu i razonodi u unutrašnjim morskim vodama i teritorijalnom moru Republike Hrvatske

### NN 16/2001 (27.2.2001.), Uredba o uvjetima za dolazak i boravak stranih jahti i brodica namijenjenih športu i razonodi u unutrašnjim morskim vodama i teritorijalnom moru Republike Hrvatske

# VLADA REPUBLIKE HRVATSKE

286

Na teme­lju članka 1041. stavka 1. točke 1. Pomorskog zakonika (»Narodne
novine«, br. 17/94, 74/94 i 43/96), Vlada Repub­like Hrvatske je na sjednici
održanoj 22. ve­ljače 2001. godine, donijela

## UREDBU

### O UVJETIMA ZA DOLAZAK I BORAVAK STRANIH JAHTI I BRODICA NAMIJENJENIH ŠPORTU I RAZONODI U UNUTRAŠNJIM MORSKIM VODAMA I TERITORIJALNOM MORU REPUBLIKE HRVATSKE

Članak 1.

Ovom Uredbom se propisuju uvjeti dolaska i boravka stranih jahti i
brodica (u da­lj­njem tekstu: plovila) u unutraš­njim morskim vodama i
teritorijalnom moru Republike Hrvatske, radi turističkog krstare­nja, razonode,
sudjelova­nja u športskim natjeca­njima i sl.

Članak 2.

Vlasnik ili zapovjednik (u da­lj­njem tekstu: vlasnik) plovila koji
namjerava ploviti i boraviti u unutraš­njim morskim vodama i teritorijalnom
moru Republike Hrvatske dužan je u nadležnoj lučkoj kapetaniji ili nadležnoj
ispostavi lučke kapetanije izvršiti prijavu dolaska, te ispuniti i druge obveze
predviđene posebnim propisima.

Prijavi  dolaska i boravka
podliježu plovila duža od 3 metra i plovila s motorom snage preko 4 kW.

Teritorijalnim morem Republike Hrvatske strano plovilo može ploviti bez
prijave samo neškod­ljivim prolaskom.

Vlasnik plovila koji plovilo dovozi kopnenim putem dužan je to plovilo
prijaviti u bilo kojoj lučkoj kapetaniji ili ispostavi.

Vlasnik plovila, nakon ulaska u unutraš­nje morske vode, dužan je najkraćim
putem uploviti u najbližu luku otvorenu za međunarodni promet.

Članak 3.

Prilikom prijave vlasnik plovila mora predočiti:

– odgovarajuću
ispravu ili potvrdu izdanu od stranog nadležnog tijela, kojom se dokazuje da je
plovilo upisano u upisnik plovila države pripadnosti, te je ovlašteno isticati
državnu zastavu, sukladno nacionalnim propisima odnosne države;

– dokaz da je
plovilo sposobno za plovidbu;

– dokaz o vlasništvu
ili pravu posjedova­nja plovila;

– isprave kojima
zapovjednik plovila dokazuje osposob­lje­nost za uprav­lja­nje plovilom ili
obav­lja­nje drugih plovidbenim poslova, te

– dokaz o osigura­nju
od odgovornosti za štetu poči­njenu trećim osobama.

Prilikom prijave
vlasnik plovila dužan je platiti naknadu za sigurnost plovidbe, naknadu za
upotrebu objekata sigurnosti plovidbe i upravnu pristojbu, u skladu s važećim
propisima.

Prijava dolaska
sadrži s­ljedeće podatke: oznaku plovila i (ili) ime, dužinu plovila, zastavu
pripadnosti plovila, te ime i prezime vlasnika i zapovjednika plovila.

Prijava vrijedi
godinu dana od dana izdava­nja.

Naknade iz stavka
2. ovog članka plaćaju se za razdob­lje od godinu dana.

Obrazac prijave
sastavni je dio ove Uredbe.

Ako vlasnik
plovila iz članka 1. stavka 1., prilikom prijave ne predoči dokumente iz stavka
1. ovog članka ili ne plati naknade iz stavka 2. ovog članka, dužan je u roku
od 24 sata napustiti unutraš­nje morske vode i teritorijalno more Republike
Hrvatske.

Članak 4.

Prilikom prijave
vlasnik plovila dužan je predati popis članova posade i ostalih osoba koje
borave na plovilu (u da­lj­njem tekstu: članovi posade), osim za skutere, te
brodice do 5 m dužine i snage motora do 5 kW.

Popis posade
ovjerava lučka kapetanija.

Svaku izmjenu članova
posade vlasnik plovila je dužan prijaviti lučkoj kapetaniji, odnosno ispostavi
lučke kapetanije, te platiti pristojbu za izmjenu posade.

Pristojba iz
stavka 3. ovog članka ne plaća se za članove obite­lji vlasnika plovila.

Članovima obite­lji
vlasnika plovila smatraju se bračni drug vlasnika plovila, te ­njihovi krvni
srodnici.

U razdob­lju važe­nja
prijave dozvo­ljeno je izmijeniti popis posade u broju koji se uobičajeno ne
smatra komercijalnom uporabom plovila.

Iznos pristojbe iz
stavka 3. ovog članka i broj dozvo­ljenih izmjena posade iz stavka 6. ovog članka
određuje posebnim propisom ministar nadležan za poslove pomorstva.

Članak 5.

Organizator športskog
natjeca­nja dužan je, najkasnije pet dana prije početka natjeca­nja, dostaviti
nadležnoj kapetaniji popis plovila i sudionika športskog natjeca­nja.

Nakon dostave
popisa iz stavka 1. ovog članka, vlasnik plovila sa popisa ne plaća naknade iz članka
3. stavka 2. ove Uredbe u razdob­lju od prijave do petog dana nakon završetka športskog
natjeca­nja.

Članak
6.

Sredstva prikup­ljena od naknade za sigurnost plovidbe i pristojbe za
izmjenu posade prihod su državnog proračuna i koriste se namjenski za unapređe­nje
sigurnosti pomorske plovidbe.

Članak 7.

Plovilima iz članka 1. ove Uredbe nije dozvo­ljno obav­ljati gospodarsku
djelatnost u Republici Hrvatskoj.

Članak 8.

Novčanom kaznom od 40.000,00 do 100.000,00 kuna kaznit će se za pomorski
prekršaj pravna osoba vlasnik plovila, koja koristi plovilo suprotno odredbama članka
7. ove Uredbe.

Novčanom kaznom od 5.000,00 do 10.000,00 kuna, za prekršaj iz stavka 1.
ovog članka kaznit će se fizička osoba vlasnik plovila, zapovjednik plovila i
odgovorna osoba u pravnoj osobi.

Nadležno tijelo, rješe­njem o prekršaju iz stavka 1. ovog članka, može
odrediti zaštitnu mjeru sigurnosti oduzima­nja plovila koja može trajati najdu­lje
do godinu dana od dana donoše­nja.

Članak 9.

Novčanom kaznom u iznosu od 5.000,00 do 40.000,00 kuna kaznit će se za
pomorski prekršaj pravna osoba ako:

1. ne prijavi dolazak jahte u unutraš­nje morske vode i teritorijalno
more Republike Hrvatske nadležnom tijelu (članak 2. stav­ci 1. i 4.);

2. ne prijavi svaku izmjenu posade na plovilu (članak 4. stavak 3.);

3. organizator u određenom roku ne prijavi održava­nje šport­skog
natjeca­nja nadležnoj kapetaniji (članak 5. stavak 1.).

Za pomorske prekršaje iz stavka 1. ovog članka kaznit će se fizička
osoba, odnosno odgovorna osoba u pravnoj osobi novčanom kaznom u iznosu od
1.000,00 do 10.000,00 kuna.

Članak 10.

Inspektor sigurnosti plovidbe ili druga ovlaštena osoba privremeno će
oduzeti isprave plovila do donoše­nja rješe­nja o prekršaju iz članka 8. ove
Uredbe.

Službena osoba iz stavka 1. ovog članka
dužna je vlasniku, odnosno zapovjedniku plovila predati potvrdu o
oduzima­nju isprava plovila.

Mjera iz stavka 1. ovog članka vrijedi do okonča­nja prekr­šaj­nog
postupka, osim u slučaju kada nadležno tijelo, rješavajući o prekršaju, odredi
zaštitnu mjeru sigurnosti iz članka 8. stavka 3. ove Uredbe.

Članak 11.

 Danom stupa­nja na snagu ove
Uredbe prestaje važiti Uredba o uvjetima za dolazak i boravak stranih jahti i
brodica namije­njenih razonodi ili športu u unutraš­njim morskim vodama i
teritorijalnom moru Republike Hrvatske (»Narodne novine«, broj 23/94).

Članak 12.

Ova Uredba stupa na snagu osmog dana od dana objave u »Narodnim
novinama«, osim odredaba članka 7. i članka 8., koje se primje­njuju od 1. siječ­nja
2002. godine.

Klasa: 342-01/00-02/03
Urbroj: 5030116-01-1
Zagreb, 22. ve­ljače 2001.

Potpredsjednik,
zamjenik predsjednika
**dr. sc. Goran Granić,** v. r.

if !supportEmptyParas endif

![](dodatni/359951.gif)

![](dodatni/359952.gif)

Uredba, NN 16/2001-286